CELEX: 62017TN0613
Language: sk
Date: 2017-08-04 00:00:00
Title: Vec T-613/17: Žaloba podaná 4. augusta 2017 – La Guirigaña a i./ECB a Jednotná rada pre riešenie krízových situácií

11.12.2017   
            
            
               SK
            
            
               Úradný vestník Európskej únie
            
            
               C 424/40
            
         Žaloba podaná 4. augusta 2017 – La Guirigaña a i./ECB a Jednotná rada pre riešenie krízových situácií
   (Vec T-613/17)
   (2017/C 424/58)
   Jazyk konania: španielčina
   
      Účastníci konania
   
   
      Žalobcovia: La Guirigaña, S.L. (Madrid, Španielsko) a ďalších 7 žalobcov (v zastúpení: J. Díaz-Patón Porras, advokát)
   
      Žalované: Európska centrálna banka a Jednotná rada pre riešenie krízových situácií
   
      Návrhy
   
   Žalobcovia navrhujú, aby Všeobecný súd vzal na vedomie, že je uplatňovaná námietka v súvislosti s finančnou zodpovednosťou Európskej únie za konania a opomenutia, ktoré sú pripísateľné Európskej centrálnej banke, vyhlásil za prípustnú žalobu podanú proti rozhodnutiu Jednotnej rady pre riešenie krízových situácií zo 7. júna 2017 a po vykonaní nevyhnutných právnych úkonov vydal rozhodnutie, ktorým sa:
   
               —
            
            
               konštatuje finančná zodpovednosť Európskej únie v súvislosti so žalobcami,
            
         
               —
            
            
               zruší rozhodnutie Jednotnej rady pre riešenie krízových situácií zo 7. júna 2017, ako aj jeho účinky,
            
         
               —
            
            
               subsidiárne, v prípade nevyhovenia prechádzajúcim návrhom, prizná žalobcom náhrada škody, ktorú zaplatí Jednotný fond na riešenie krízových situácií.
            
         
      Dôvody a hlavné tvrdenia
   
   Dôvody a hlavné tvrdenia v tejto veci sú podobné dôvodom a hlavným tvrdeniam uvedeným vo veciach T-478/17, Mutualidad de la Abogacía y Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle y Calatrava Real State 2015/Komisia a Jednotná rada pre riešenie krízových situácií a T-498/17, Pablo Álvarez de Linera Granda/Komisia a Jednotná rada pre riešenie krízových situácií.